Efter tre hektiske dage ved DM i Skills i MCH Messecenter Herning er det i dag, lørdag, blevet tid til den store præmieuddeling. Det sker ved en ceremoni anført af statsminister Lars Løkke Rasmussen, der i år har fået æren af at overrække præmierne til vinderne i de forskellige kategorier. I alt 61 fag er i år tilmeldt. 42 af dem er konkurrencefag, hvor studerende kæmper om at vinde titlen som landets bedste. Derudover deltager 19 fag som demonstrationsfag ved DM i Skills. Præmieoverrækkelsen begynder klokken 14, og du kan følge med i, hvor mange nordjyske præmier, det bliver til, lige her: To af de nordjyske deltagere er Palle Strøm, som er gourmetslagterelev i Meny, og Rikke-Freja Aslak Lutzke, som er under uddannelse som møbelpolstrer. TV2 Nord mødte de to talenter inden DM begyndte torsdag.

Opsummering:
300 unge dyster om medaljerne ved DM i Skills i Herning - du kan se præmieoverrækkelserne live lige her på tv2nord.dk.